38 ຄົນ ເສຍຊີວິດ ຍ້ອນການໂຈມຕີ ສະລະຊີບ ທີ່ແນເປົ້າ ໃສ່ພວກຊີໄອ (ສະໄລດ໌/ວີດີໂອ)
ປະຊາຊົນ 38 ຄົນ ເສຍຊີວິດ ຍ້ອນການວາງລະເບີດ ສະລະຊີບ ໃນເຂດອ້ອມແອ້ມ ກຸງແບກແດ໊ດ.
ບັນດາເຈົ້າໜ້າທີ່ອີຣັກກ່າວວ່າ ການໂຈມຕີດ້ວຍລະເບີດຫຼາຍບັ້ນ ທີ່ແນເປົ້າໃສ່ພວກຊາວມຸສລິມນິກາຍຊີໄອ ໄດ້ເຮັດໃຫ້ປະຊາຊົນ ເສຍຊີວິດໄປຢ່າງນ້ອຍ 38 ຄົນ ການໂຈມຕີຄັ້ງໃຫຍ່ທີ່ສຸດໃນວັນພະຫັດມື້ນີ້ ເກີດຂຶ້ນໃນເມືອງ al-Sadiya ທາງພາກ ເໜືອຂອງກຸງແບກແດ໊ດ ບ່ອນທີ່ຜູ້ວາງ ລະເບີດສະລະຊີບຄົນນຶ່ງໄດ້ສັງຫານປະຊາຊົນ ຢ່າງນ້ອຍ 30 ຄົນ ແລະບາດເຈັບຕື່ມອີກ 65 ຄົນ ກ່ອນໜ້ານັ້ນ ລະເບີດ 2 ລູກໄດ້ແຕກຂຶ້ນຢູ່ທາງໃຕ້ນະຄອນ ຫຼວງທີ່ເມືອງ Hafriya ເຮັດໃຫ້ປະຊາຊົນເສຍຊີວິດໄປຢ່າງນ້ອຍ 8 ຄົນ ການໂຈມຕີທັງສອງບ່ອນນີ້ ໄດ້ແນເປົ້າໃສ່ພວກຊາວມຸສລິມນິກາຍຊີໄອ ທີ່ກຳລັງພາກັນ ໄວ້ອາໄລທາງສາສະໜາປະຈຳປີ ທີ່ເອີ້ນວ່າ ບຸນ Ashura ທີ່ລະລຶກເຖິງການສັງຫານ Imam Hussein ໃນສັດຕະວັດທີ 7 ຊຶ່ງຜູ້ກ່ຽວເປັນຫຼານຊາຍຂອງມື້ລາງພະສາດສະ ດາຈານ Muhammad ນັ້ນ ເວລານີ້ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບໃນການວາງລະເບີດໂຈມຕີເຫຼົ່ານີ້ເທື່ອ ແຕ່ພວກມຸສລິມຫົວຮຸນແຮງຈັດນິກາຍຊຸນນີ ທີ່ພາກັນຖືວ່າ ພວກຊີໄອທີ່ເຫຼື້ອມໄສໃນທິດສະດີສາສະໜານອກຮີດນັ້ນ ມັກແນເປົ້າ ໃສ່ການໄວ້ອາໄລທາງສາສະໜາປະຈຳປີ ຫຼືບຸນ Ashura ນີ້